# TÄISKASVANUTE TÄIENDUSKOOLITUSE ÕPPEKAVA

Kinnitatud direktori 15.02.2021

käskkirjaga 6.2-1/10

## Üldandmed

|  |  |
| --- | --- |
| Õppeasutus: | RÄPINA AIANDUSKOOL |
| Õppekava nimetus: | Metsamarjakasvatus tootmises ja koduaias |
| Õppekavarühm: | Põllundus ja loomakasvatus |
| Õppekeel: | Eesti keel |

## Koolituse sihtgrupp ja õpiväljundid

|  |
| --- |
| Sihtrühma kirjeldus: täiskasvanud, kes soovivad hakata kasvatama metsamarja kultuurvorme oma tarbeks või ka põhi- või lisasissetuleku eesmärgil. |
| Koolituse alustamise nõuded Algteadmised aiandusest. |
| Rühma optimaalne suurus 12 |
| Koolituse õpiväljundid Koolituse läbinu:   1. tunneb erinevate metsamarja kultuurvormide (mustikas, jõhvikas, pohl) bioloogilisi eripärasid (taime välised tunnused, juurestiku eripärad seoses taimede toitumisega, aastaajaline elutsükkel, külmakindlus); 2. teab kultuur-metsamarjade kasvuks sobivaid keskkonnatingimusi (nõuded mullastikule, temperatuurile, valgusoludele); 3. tunneb kultuur-metsamarjade kasvatamiseks sobivaid kasvatustehnoloogilisi võtteid tootmistingimustes ja koduaias  * istandiku asukoha valik * eelkultuuri valik * mullaparandusained * väetamine * taimede istutamine * erineva vanusega taimede lõikamine * saagikoristusvõimalused * marjade lühiajaline säilitamine.  1. teab, milliseid taime omadusi on vajalik jälgida Eesti tingimustesse sobivate metsamarjasortide valimisel tootmistingimustesse ja koduaeda (sortide külmakindlus, saagi valmimisperioodi pikkus, maitseomadused); 2. tunneb metsamarjade paljundamise üldpõhimõtteid, oskab valmistada paljundamiseks sobivaid pistikuid; |
| Õpiväljundite seos kutsestandardi või tasemeõppe õppekavaga kutsestandard: Aednik, tase 4 Puuviljanduse moodul  Kompetents: marjakultuurid |
| Põhjendus koolituse sihtrühma ja õpiväljundite valiku osas Viimastel aegadel on metsamarjakasvatus populariseerunud nii tootmisistandikena kui ka koduaedades oma tarbeks. Tihti käib see iseõppimise baasil või üldse ilma igasuguse spetsiifilise eelinfota. Seetõttu pole ka tulemused ehk alati päris ootuspärased. Järjest enam pöördutakse meie poole sooviga saada metsamarjakultuuride kasvatamiseks baasteadmisi. Käesolevad õpiväljundid on valitud lähtuvalt meile avaldatud soovidest. Samas on antud koolitus täienduskoolituseks tegutsevale aednikule ning koolituse kaudu omandatakse väärtuslik osaoskus, mis on kindlasti jätkusuutlik. |

## Koolituse maht

|  |  |
| --- | --- |
| **Koolituse kogumaht** akadeemilistes tundides: | **12** |
| sh kontaktõppe maht: | 12 |
| sh auditoorse töö maht: | 8 |
| sh praktilise töö maht: | 4 |
| sh koolitaja poolt tagasisidestatava iseseisva töö maht: | - |

## Koolituse sisu ja õppekeskkonna kirjeldus ning lõpetamise nõuded

|  |
| --- |
| Õppesisu (teemad, alateemad, sh auditoorne ja praktiline töö) kirjeldus 1: Kontaktõpe (6 tundi)   * Loeng 4 tundi. Metsamarjade kultuurvormide bioloogilised eripärad ja nõuded kasvukeskkonnale. * Praktikum 2 tundi. 1 tund - erinevate metsamarjaliikide morfoloogiliste tunnuste tundmaõppimine. 1 tund – õppekäik Räpina Aianduskooli õppeaeda - metsamarjade kasvatamine tootmistingimustes ja dekoratiivaladel koduaias.   2: Kontaktõpe (6 tundi)   * Loeng 3 tundi. Metsamarjade viljelustehnoloogiad ja kasutatavad tehnoloogilised võtted (sortide valik, istandiku asukoha valik, eelkultuurid, mullaparandusained, väetamine, istutamine). * Loeng 1 tund. Metsamarjade paljundamine. * Praktikum 2 tundi. Metsamarjade paljundamine pistikutest |
| Õppekeskkonna kirjeldus (seoses õpiväljunditega)  * Loenguruum projektoriga õppejõu ettekande visualiseerimiseks * Praktikaruum (taimne materjal, oksakäärid, istikukastid substraadiga) * Metsamarjade tootmisistandik, dekoratiivpeenrad (õppekäik) |
| Õppematerjalid ja –vahendid (sh kohustuslikud)  * Loengumaterjalid väljatrükitult * Praktikumi töölehed |
| Nõuded koolituse lõpetamiseks, sh hindamismeetodid ja –kriteeriumid Osalemine õppetööst 100%.  Arvestuse nõuetekohane sooritamine.   |  |  | | --- | --- | | Hindamise meetod | Hindamise kriteeriumid | | Arvestus  1. Test  2. Praktiline ülesanne:  Metsamarjade paljundamine pistikutega | 1. Test loetakse sooritatuks kui vähemalt 60% on õigesti sooritatud. 2. Praktilise ülesande sooritamisel hinnatakse oskust pistikute valmistamiseks. |   Hindamine on mitteeristav: arvestatud või mittearvestatud. |

1. Koolitaja andmed*.*

|  |
| --- |
| Marge Starast Ph.D. – Räpina Aianduskooli aianduse eriala õpetaja alates 2019. Eelmine töökoht: EMÜ põllumajandus- ja keskkonnainstituut, aianduse osakond, Dotsent; aiakultuuride biokeemia. |

Õppekava koostajate andmed */ees- ja perenimi, amet, e-mail/*

|  |
| --- |
| Marge Starast – Räpina Aianduskooli aianduse õpetaja, marge.starast@aianduskool.ee  Elina Oeselg – Räpina Aianduskooli täienduskoolituse spetsialist, elina.oeselg@aianduskool.ee |